Zapiski, ki jih morate prepisati v zvezek. ***Poševno besedilo je razlaga, tega ne rabite prepisovati.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sreda, 1. 4. 2020, 2. ura**

**Poskus. Dogodek. Vrste dogodkov. Verjetnost dogodka, SDZ 5, str. 121**

*(Danes bomo spoznali, kaj je to* ***poskus****,* ***dogodek****,* ***vrste dogodkov*** *in kakšna je* ***verjetnost****, da se nek dogodek zgodi)*

**Zgled**

Mečemo pošteno igralno kocko. Določi, za katero vrsto dogodka gre:

1. Vržemo 1, 2, 3, 4, 5 ali 6 pik.

**Reševanje**

**Poskus** je met igralne kocke

**Dogodek** je, da pade 1, 2, 3, 4, 5 ali 6 pik.

Če vržemo kocko, zagotovo pade 1, 2, 3, 4, 5 ali 6 pik. Takemu dogodku, ki se zagotovo zgodi, rečemo **GOTOV DOGODEK.**

1. Vržemo 3 pike.

**Reševanje**

**Poskus** je met igralne kocke

**Dogodek** je, da padejo 3 pike.

Če vržemo kocko, ni nujno, da vedno padejo 3 pike, zato takemu dogodku rečemo **SLUČAJEN (NAKLJUČEN) DOGODEK.**

1. Vržemo 8 pike.

**Reševanje**

**Poskus** je met igralne kocke

**Dogodek** je, da pade 8 pik.

Če vržemo kocko, je nemogoče, da pade 8 pik, zato takemu dogodku rečemo **NEMOGOČ DOGODEK.**

**ZAPOMNI SI**

* **Poskus** je dejanje, ki ga opravimo po natanko določenih navodilih. Vsak poskus ponuja različno število izidov.
* **Dogodek** je pojav, ki je povezan z izidom poskusa, ki ga proučujemo. Lahko se zgodi ali pa tudi ne.
* **Frekvenca dogodka** je število poskusov, pri katerih se je zgodil dani dogodek.
* **Vrste dogodkov:**
	+ **Nemogoč dogodek** – se nikoli ne zgodi
	+ **Gotov dogodek** – se vedno zgodi
	+ **Slučajen dogodek** – se lahko zgodi ali pa tudi ne

**Vaja**

*Odpri SDZ 5 na str. 125 preberi in reši 9. a nalogo in 12. nalogo.*

**Reševanje**

**9. a**

**Poskus** – tekmovanje na plesnem turnirju

**Dogodek** – Zmaga na plesnem tekmovanju

**Dogodek** je slučajen (lahko zmagata ali pa tudi ne)

**12. naloga**

a) **slučajen dogodek**, lahko jo izvlečemo ali pa tudi ne

b) **nemogoč dogodek**, saj zelene kroglice ni v vreči

c) **gotov dogodek**, vsaka kroglica je obarvana

č) **slučajen dogodek**, izvlečena kroglica je lahko rdeča ali pa tudi ne

**Samostojno delo**

* Preberi še razlago v SDZ 5, str. 123 in 124
* Reši naloge in preveri rešitve (naloge z zvezdico so dodatne): SDZ 5, str. 118/5, 7, 8, 9, 10, 11\*, 13\*